ዕድመኦም ሙሉእ ኣብዚ ሞያ እንትሰርሑ ሓሓሊፉ ካብ ዝረአ ምንካይ በጻሕቲ ወጻእ ጠቕሊሉ ንስርሖም ኣብ ሓደጋ ዘእቱ ነገር ኣጋጢምዎም ከም ዘይፈልጥ ይዛረቡ። "እቲ ማሕበር ካብ ወለድና ኢና ወሪስናዮ" ብምባል ድማ ካብ ዘበነ ንጉስ ሃይለስላሰ ጀሚሩ፡ መገዲ መኪና ኣብ ዘይነበረሉ በጻሕቲ ካብ መዕርፎ ነፈርቲ ናብ ላሊበላ ኣገልግሎት እናሃበ ዝመጽአ ዘይርሳዕ ታሪኽ ዘለዎ ማሕበር ምዃኑ ይገልጹ። ኣብዚ እዋን ዝተራእየ ለበዳ ኮሮናቫይረስ ግና ኣብ ስርሖም ኮነ ናብርኦም ሓያል ጸቕጢ ፈጢሩሎም እዩ። "ከተማና ካብ በጻሕቲ ዓዲ'ያ ዝለዓለ ኣታዊ ትረክብ፤ ሕጂ ግና በጻሕቲ ዓዲ ወጻኢ ካብ ዘይንርእይ ሸውዓተ ወርሒ ኮይኑና" ብምባል ስርሖም ሙሉእ ብሙሉእ ጠጠው ከም ዝበለ ይገልጹ። ኣብዚ እዋን እተን ኣብቅልቲ ካብ ዘምጽእኦ ኣታዊ እቲ ንቐለበን ዝወጽእ ወጻኢ እዩ በዚሑ። ቅድሚ ሕጂ ብዝሒ ኣብቲ ማሕበር ዝነበራ ኣብቅልቲ 600 በጺሑ ከም ዝነበረ ዝዛረቡ ቀሺ ኣሰፋ፡ መብዛሕተኦም ኣባላት እቲ ማሕበር ኣብቅልቶም ስለ ዝሸጡ እቲ ቁጽሪ ናብ 106 ወሪዱ ከም ዘሎን እቲ ማሕበር ከይፈርስ ከም ዝሰግኡን ገሊጾም። ጎንደርን ቱሪዝምን ንተጻዋቲ ጭራ ወረታው ማለደ ህይወቱን ህይወት ቤተሰቡን ዝሕግዘላ ብሕታዊት መሳርሒት ጭራ እያ። በዛ ባህላዊት መሳርሒ ሙዚቃ መርዓ የድምቕ፣ ኣጋይሽ ይቕበል፣ ኣብ ናህላዊ እንዳ ተልሂታት እናተዛወረ እናዋዘየ የዛኒ። ኣቦ ኣርባዕተ ቆልዑት ወረታው፡ ናይ ነዊሕ ዓመታት ስርሑን ምንጪ ኣታዊ ስድርኡን እዚ'ዩ። ክእለተይ ኣዕብየ ኣብ ዝሓሸ ደረጃ ክበጽሕ እምበር፡ ነዛ ስራሕ ዝኾነ ነገር መጺኡ ክምንዝዐኒ እዩ ኢሉ ሓሲቡ ኣይፈልጥን። "ዋላ ቀዋሚ ደሞዝ ኣይሃልወና፡ ካብ በጻሕቲ ዓድን ካልኦት ምድላዋት ሙዚቃን ብንረኽቦ ገንዘብ ከይተጸገምና ህይወትና ንምርሕ ነይርና" ዝብል ወረታው፡ ወርሓዊ ብማእኸላይ ክሳብ 10 ሽሕ ይረኽቡ ምንባሮም ይገልጽ። ብሰንኪ 'መርገም' ዝተፈጠረ ቅርጺ 'ኒው ዮርክ'-ኣብ ኢትዮጵያ ንሓደጋ ዝተቓልዑ ሰለስተ ሓድግታት ትግራይ በጻሕቲ ዓዲ ብምትእንጋድ፣ ሓሓሊፉ ካብ ጎርጎራ ክሳብ ባህርዳር ብጀልባ እንተጓዓዙ ብምዝንጋዕን ምስ ጎንደር ምትእስሳር ዘለዎም ቤተ እስራኤላውያን እንትመጽኡን ጽቡቕ ኣታዊ ከም ዝነበሮም እውን ይዛረብ። ብተወሳኺ፡ ምስ በዓልቲ ቤቱን ካልኦት ተመሳሳሊ ሞያ ዘለዎም 11 ሰባትን ኮይኖም "ኮራሁ በባህሌ'' ዝበሃል ባህላዊ እንዳ ተልሂት ከፊቶም እናሰርሑ እናሃለዉ ኮሮናቫይረስ ስለ ዝተኸሰተ፡ ስርሖም ዓጽዮም ኮፍ ከም ዝበሉ ይዛረብ። "እቶም ዝሓለፉ ሸውዓተ ኣዋርሕ ዋላ ሓደ ኣታዊ ዘይረኸብናሎምን ኣብ ህይወትና ኣጋጢሙና ብዘይፈልጥ ደረጃ ኣብ ሓደጋ ዝወደቕናሉን እዩ" ብምባል ክብደት እቲ ጸገም ዝገልጽ ወረታው ኣብ ዘጨንቕ ኩነታት ከም ዘለዉ ይዛረብ። ኣኽሱም፣ መቐለ፣ ዓድዋን ገርዓልታን ዝዘውር ዝነበረ ጉዕሽ ካብ እዋን ቁልዕነቱ ጀሚሩ ናብታ ተወሊዱ ዝዓበየላ ከተማ ኣኽሱም ዝመጹ በጻሕቲ እንትርእይ "እንታይ ደልዮም እዮም?" ዝብል ሕቶ ናብ ኣእምሮኡ ይመላለስ ከም ዝነበረ ይዛረብ። ቀስ ብቀስ ኣብ ታሪክ ዝነበሮ ፍልጠትን ግንዛበን ኣዕቢዩ በጻሕቲ ናብ ምምራሕ ኣትዩ። ካብ ኣክሱም ክሳብ መቐለ፣ ዓድዋን ገርዓልታን በጻሕቲ ሒዙ ዝዘውር ጉዕሽ፡ ህይወቱ ካብቲ ስራሕ ብዝረኽቦ ኣታዊ እዩ ዝመርሕ ነይሩ። ለበዳ ኮሮናቫይረስ ናብ ኢትዮጵያ ካብ ዝኣቱ ግን ቁጽሪ ናብቲ ከባቢ ዝመጹ በጻሕቲ ከም ዝነከየን ንዓይኑ'ኳ ሕለው ዝብሎ በጻሒ ዓዲ ወጻኢ ካብ ዘይርእይ ነዊሕ ከም ዝኾኖን ንቢቢሲ ተዛሪቡ። "በዚ ምኽንያት ኣብዚ እዋን ዝኾነ ኣታዊ የብለይን። ኮቪድ-19 ኣብ ህይወትና ዘሕደሮ ጽልዋ ቀሊል ኣይኮነን" ኢሉ። ምስ መሓዙቱ ኣጣይሶምዎ ዝነበሩ ማሕበር እውን ዓቕሚ ውሒድዎ፡ ኣባላቱ እውን ተስፋ ብምቑራጽ ናብ ዘይምርድዳእ ከም ዝበጽሑ ይገልጽ። ጣልያን ኣብ ዝተስዓረሉ ኣብ ዓድዋ ንምንታይ ቆንስላ ከፊቱ?
